Բացարձակ անմիզապահության դեպքում մշտական միզարձակում է լինում, և մեզը միզապարկում չի պահվում: Հարաբերական անմիզապահության ժամանակ լինում է քիչ միզարձակում` հազի, արագ քայլելու կամ ֆիզիկական լարվածության դեպքերում: Գիշերային անմիզապահությունը, երբ ակամա միզարձակում է լինում քնած ժամանակ, որպես կանոն, ունենում են երեխաները, հազվադեպ` մեծահասակները: Անմիզապահության ժամանակ մշտապես կամ պարբերաբար միզարձակումը գրգռում, խոնավացնում է սեռականօրգանների, շեքի, ազդրի մաշկը և ազդում հիվանդի ընդհանուր վիճակի վրա: Հիվանդը դառնում է ինքնամփոփ, գրգռված, անհավասարակշիռ: